Գիտաժողովի ընթացքում ներկայացվել են 2015-2018թթ. Հայաստանի Հանրապետության բնակչության շրջանում տեղի ունեցած ինքնասպանության դեպքերի վիճակագրությունը, 2015-2018թթ. զինված ուժերում տեղի ունեցած ինքնասպանության և ինքնասպանության հասցնելու դեպքերի վերլուծությունը, 2017-2018թթ. Հայաստանի Հանրապետության բնակչության շրջանում տեղի ունեցած ինքնասպանության դեպքերի վերլուծությունը, ինչպես նաև քննարկվել են ինքնասպանության և ինքնասպանության հասցնելու երևույթի պատճառները, նպաստող պայմանները, կանխարգելման ուղիները, զինված ուժերում ինքնասպանության կանխարգելմանն ուղղված համապարփակ միջոցառումների համակարգի մշակման և ներդնման ուղիները, հետմահու դատահոգեբանական փորձաքննությունների իրականացման առանձնահատկությունները և այլ թեմաներ։ Հաշվի առնելով ոլորտում «Փորձաքննությունների ազգային բյուրո» ՊՈԱԿ-ի հոգեբանական փորձաքննությունների բաժնի ունեցած փորձը` գիտաժողովին բաժնի պետ Ա. Վարդանյանը հանդես է եկել «ՀՀ ԶՈՒ-ում կատարված ինքնասպանությունների և ինքնասպանության փորձերի պատճառները և կանխարգելման ուղիներն ըստ ՀՀ ԳԱԱ «Փորձաքննությունների ազգային բյուրո» ՊՈԱԿ-ի հոգեբանական փորձաքննությունների բաժնում իրականացված դատահոգեբանական փորձաքննությունների արդյունքների» թեմայով զեկույցով` ակտիվ մասնակցություն ունենալով գիտաժողովի շրջանակներում իրականացված զորամիավորումների, զորամասերի հրամանատարների ԱՀՏԱ գծով տեղակալների, սպա-հոգեբանների մասնագիտական վերապատրաստմանն ուղղված մեթոդական և գործնական պարապմունքներին: